Pseudozonaria annettae
Pseudozonaria annettae a zo unan eus ar pevar spesad a vez renket er genad Pseudozonaria e kerentiad an hoc'higed-mor hervez Word Register of Marine species WoRMS. Ur spesad kregin boutin a-walc'h pe divoutin hervez an isspesad a vev e meurvor Habask ar reter etre an aod ha 150 m donder etre Mec'hiko hag Ecuador.

Taksonomiezh 
Diskrivet eo bet ar spesad gant Dall e 1909 dindan an anv genad Cypraea hag an anv spesad Cypraea sowerbyi.

Heñvelsterioù a zo hervez an diskriverien evit ar spesad-se daoust d'an anv Pseudozonaria annettae o vezañ implijet un tamm muioc'h eget ar re all:

 Cypraea annettae (Dall, 1909) hervez ar re a renk an holl spesadoù Cypraeidae er spesad nemetañ Cypraea.
 Zonaria annettae (Dall, 1909) anv aet da get.

Bevoniezh 
Kregin brav ha boutin a-walc'h eo an Pseudozonaria annettae. Kavet e vezont etre an aod ha nebeut metroù donder dindan reier e strolladoù bihan. An isspesad Pseudozonaria annettae aequinoctialis divoutin a vez draget gant bagoù etre 30 ha 150 m donder.

Isspesadoù 
Daou isspesad a zo bet diskrivet :

isspesad Pseudozonaria annettae annettae (Dall, 1909) War aodoù Mec'hiko er meurvor Habask.
isspesad Pseudozonaria annettae aequinoctialis (Schilder, 1933) Eus Panama betek Ecuador.

Ment 
Mentoù boutin ar c'hregin etre-se a zo etre 30 mm ha 43 mm hirder, met e c'hell bezañ kavet hiniennoù korrig betek 18 mm gour pe ramz, betek 52 mm.

Gwelout ivez 
Pseudozonaria nigropunctata, Pseudozonaria arabicula, Pseudozonaria robertsi spesadoù all ar genad, Neobernaya spadicea spesad tost e lec'h bevañ.

Kartenn al lec'hioù bevañ 
Lec'h bevañ ar spesad a zo e Meurvor Habask ar reter war aodoù Norzh-Amerika e meurvor Habask etre Mec'hiko hag Ecuador.

Notennoù ha daveennoù 

Kregin
Blotviled
Cypraeidae